stanford-oval/wikipedia huggingface dataset:
Haumean kuut
Ominaisuuksia

Hiʻiakan läpimitta on noin 300 kilometriä ja se on suurempi ja kirkkaampi kuin Namaka. Sillä on myös vahvoja absorptiokykyjä infrapunan taajuuksilla 1,5–2 mikrometriä, mika on johdonmukaista sen suurimmaksi osaksi lähes virheettömällä, kiteytyneellä jäällä peittyneeseen pintaan nähden. Päätellen Haumean ja sen kuiden samanlaisesta spektristä on todettu, että Haumea tuskin on kaapannut kuitansa vaan ne ovat syntyneet törmäyksessä itse Haumeasta.
Molempien kuiden albedosta on päätelty niiden läpimitta. Kuiden albedo on niin pieni ja kuut kiertävät Haumeaa niin läheltä, että niitä on mahdotonta nähdä yksin. Albedosta päätellen sisemmän kuun, Namakan, jonka massa on kymmenesosa Hiʻiakan massasta, läpimitta on noin 170 kilometriä.
Haumea itse on Kuiperin vyöhykkeen kolmanneksi kirkkain kohde Pluton ja Makemaken jälkeen.
Kiertorata

Hiʻiaka kiertää Haumean 49 päivässä. Namaka kiertää Haumeaa elliptisemmällä radalla, ja sen kiertorata on 13° kallistuneempi kuin suuremman kuun. Kun kuut syntyivät törmäyksessä aurinkokunnan alkuaikoina, miljardeissa vuosissa sen radan olisi pitänyt muuttua ympyrämäisemmäksi. Tuoreimpien tutkimusten mukaan Namakan kiertorataa ovat häirinneet keskiliikeresonanssit.
Hiʻiakan (sinisellä) ja Namakan (vihreällä) kiertoradat
Chrysler Imperial

| Chrysler Imperial |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler
Valmistusvuodet:  1926–1954 1989–1993
Luokka:  Full-size
Seuraaja:  Chrysler LHS
Chrysler Imperial on ylellinen henkilöauto, jonka yhdysvaltalainen Chrysler esitteli ensimmäisen kerran 1926. Imperialia myytiin Chrysler -nimellä vuoteen 1954 asti. Tämän jälkeen se oli oma merkki vuosina 1955–1975 ja 1981–1983. Imperial palasi Chryslerin mallistoon 1990. Sitä myytiin vuoteen 1993 asti. Imperial oli Chryslerin lippulaivamalli.
Crown Imperial Limousine

Erääksi Mercedes-Benz 600:n pitkän akselivälin mallin uhriksi voi nähdä Chrysler-yhtymän Imperial-divisioonan (1955–1975) italialaisella Ghia-koritehtaalla tilauksesta vuosina 1957–1965 valmistuttaman ”Crown Imperial Limousine” -mallin. Tämä akseliväliltään Italiassa 20,5 tuumaa aluksi divisioonan jäykimmän ”full size” -avoauton rungosta suuritöisesti jatkettu, ja sarja-Imperialeihin verrattuna moninkertaisesti kalliimpi edustusauto oli sekin yhtymälle alusta alkaen tappiollinen, ja siksi Chrysler oli Imperial-merkin imagoa rakentaakseen valikoinut tarkasti asiakkaat, jotka voisivat tilata sellaisen. Ghia-limusiineja valmistui kahdeksan vuoden aikana vain 132 kappaletta. Yhtymä pestasi vuonna 1961 Fordilta korisuunnittelija Elwood Engelin, jonka kynästä tuolloin lanseerattu ja suurmenestyksen saavuttanut, hillityn elegantti Lincoln Continental oli syntynyt. Engel suunnitteli Imperialille samalla tavoin yksinkertaisemmin muotoillun, selkeästi edeltävistä Virgil Exnerin siipiauto-aikakauden ylettömän koristeellisia malleista poikkeavan ja erittäin tyylikkään uutuuden vuodelle 1964, joka esiteltiin syyskuussa 1963 samaan aikaan kuin Mercedes-Benz 600 Frankfurtissa. Kun vuoden 1964 sarjamallit Crown ja Le Baron (4-ovinen) maksoivat 5 581–6 455 dollaria, oli Ghia-limusiinin lähtöhinnaksi ilmoitettu 18 500 dollaria. Uudenmallisella korilla varustettua pitkää limusiinia valmistui Ghialla enää 20 kappaletta, joista viimeiset kymmenen vuoden 1965 korimuutoksilla. Viimeisen valmistuneen yksilön luovutushinta vuonna 1965 oli noussut 19 800 dollariin, samaan kuin Mercedes-Benz 600:n perushinta, ja saksalainen kilpailija valtasi osansa kapeasta segmentistä automaailman huipulla: 600 LWB:n saavutti vuonna 1965 peräti 63 kappaleen tuotantomäärän. Kalliin ja huippulaatuisen Ghia-mallin jälkeen Imperial siirsi limusiinien valmistuksen kustannussyistä espanjalaiselle ajoneuvovalmistaja Barreirosille, jonka tuotteet olivat asiakkaille kuitenkin pettymyksiä. Barreiros-limusiinien johtosarjat kuuluvat koostuneen samanvärisistä sähköjohdoista: kymmenen kappaleen jälkeen Chrysler-yhtymä katsoi parhaimmaksi etsiä yhdysvaltalaisia kumppaneita valmistamaan viimeiset harvalukuiset limusiininsa. Suomessa on vielä tehtaan omatuotantona vuonna 1956 valmistunut, ja alun perin puolustusministeri Emil Skogin virka-autona toiminut Crown Imperial Limousine C-70, yksi kunnostettava vuoden 1955 tehdaslimusiini (Suomi-auto), ja tiettävästi yksi Ghia-limusiini.
Sukupolvet

Ensimmäinen sukupolvi
(1926–1930)
Toinen sukupolvi
(1931–1933)
Kolmas sukupolvi
(1934–1936)
Neljäs sukupolvi
(1937–1939)
Kuudes sukupolvi
(1949–1954)
Seitsemäs sukupolvi
(1990–1993)
Aiheesta muualla

Kuvia tai muita tiedostoja aiheesta Chrysler Imperial Wikimedia Commonsissa
1958 Crown Imperial Limousine
Honorine Hermelin

| Honorine Hermelin |
| --- | --- |
 Hermelin 1920-luvulla.
Henkilötiedot
Muut nimet:  Honorine Louise Hermelin
Syntynyt: 19. lokakuuta 1886 Motala, Itä-Götanmaa, Ruotsi
Kuollut: 4. syyskuuta 1977 (90 vuotta) Tukholma, Ruotsi
Kansalaisuus:  ruotsalainen
Ammatti:  opettaja
Honorine Louise Hermelin (19. lokakuuta 1886 Motala – 4. syyskuuta 1977 Tukholma) oli ruotsalainen opettaja ja naisasianainen. Hän toimi Fogelstadin ryhmän järjestämän naisille tarkoitetun kansalaisvaikuttamiskoulun rehtorina vuosina 1925–1954.
Kuvia

Fogelstadin ryhmä: Elisabeth Tamm, Ada Nilsson, Kerstin Hesselgren, Honorine Hermelin ja Elin Wägner.
Hermelinin suvun vaakuna.
Aiheesta muualla

Kuvia tai muita tiedostoja aiheesta Honorine Hermelin Wikimedia Commonsissa
Horacio Gutiérrez

Horacio Tomás Gutiérrez (s. 28. elokuuta 1948 Havanna) on kuubalaissyntyinen, Yhdysvaltain kansalaisuuden saanut pianisti.
Gutiérrez sai varhaisimman pianonsoiton opetuksensa äidiltään, joka itse oli pianisti. Gutiérrezin ensimmäinen muodollinen opettaja oli César Pérez Sentenat. Gutiérrez aloitti esiintymisen yleisön edessä 4-vuotiaana, ja 11-vuotiaana hän esiintyi Havannan sinfoniaorkesterin solistina Joseph Haydnin D-duuripianokonserton esityksessä. Hän muutti perheineen vuonna 1961 Yhdysvaltoihin ja opiskeli Los Angelesissa Sergei Tarnowskyn johdolla. Myöhemmin hän suoritti opinnot Juilliard Schoolissa Adele Marcusin johdolla ja täydensi opintojaan William Masselosin opastuksella.
Vuonna 1966 Gutiérrez nähtiin ensimmäisen kerran Yhdysvaltain televisiossa, kun hän esiintyi Young People's Concerts -konserttisarjassa Leonard Bernsteinin kanssa. 23. elokuuta 1970 hän teki ammattimaisen debyyttinsä Los Angelesin filharmonikkojen solistina Sergei Rahmaninovin 3. pianokonserton esityksessä Zubin Mehtan johtaessa orkesteria. Samana vuonna hän sai hopeaa kansainvälisessä Tšaikovski-kilpailussa. Sittemmin Gutiérrez on esiintynyt säännöllisesti maailman johtaviin kuuluvien orkesterien kanssa; näihin ovat kuuluneet keskeiset Lontoon sekä Yhdysvaltain orkesterit, Berliinin filharmonikot ja Concertgebouw-orkesteri. Hän on tehnyt yhteistyötä eri jousikvartettien kanssa ja esiintynyt säännöllisesti solistina Mostly Mozart -festivaalilla.
Gutiérrez on tehnyt levytyksiä EMI:lle, Telarcille ja Chandos Recordsille. Hän toimi vuosina 1996–2003 professorina Houstonin yliopistossa ja aloitti sittemmin opettamisen Manhattan School of Musicissa. Hänelle myönnettiin Emmy-palkinto neljännestä esiintymisestään Chamber Music Society of Lincoln Centerin kanssa. Hän sai myös Avery Fisher -palkinnon vuonna 1982. Gutiérrez on levyttänyt sellaisten säveltäjien kuin Rahmaninovin, Johannes Brahmsin, Pjotr Tšaikovskin, Sergei Prokofjevin ja George Perlen teoksia. Hän on edistänyt aikansa yhdysvaltalaisten säveltäjien teosten näkyvyyttä. Hän esimerkiksi esitti William Schumanin pianokonserton säveltäjän 75-vuotispäivän kunniaksi 92nd Street Y -keskuksessa ja tulkitsi André Previnin pianokonserton säveltäjän itsensä johdolla New Yorkin filharmonikkojen kanssa. Gutiérrez on usein sisällyttänyt resitaaliohjelmiinsa George Perlen sävellyksen Phantasyplay ja Perlen hänelle omistaman yhdeksän bagatellin sarjan.
Horadiz

| Horadiz |
| --- | --- |

 Horadiz
 Koordinaatit: 39°26′52″N, 47°20′11″E 
Valtio:   Azerbaidžan
Piiri:  Füzuli
Kaupungiksi:  2007
Väkiluku (2010):  3 000
Infobox OKVirheellinen NIMI-arvo: 
Horadiz (ven. Горади́з, Goradiz) on kaupunki Azerbaidžanin Füzulin piirissä. Se sijaitsee Araksjoen rannalla 32 kilometriä Füzulista kaakkoon. Kaupungin kautta kulkee Bakun ja Nahitševanin välinen rautatie. Asukkaita on 3 000 henkeä (vuonna 2010).
Horadizista tuli kaupunkimainen taajama vuonna 1947. Armenialaiset joukot valtasivat sen Vuoristo-Karabahin sodan aikana lokakuussa 1993, mutta tammikuussa 1994 Azerbaidžanin armeija otti taajaman jälleen haltuunsa. Nykyään välirauhalinjan välittömässä läheisyydessä sijaitseva Horadiz toimii Füzulin piirin väliaikaisena keskuksena. Vuonna 2007 se sai kaupungin statuksen.
Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020.
Curium(III)

| Curiumoksidi |
| --- | --- |

Tunnisteet
CAS-numero:  12526-35-1 (244Cm) 12371-27-612526-35-1 (244Cm)
PubChem CID:  18415183
Ominaisuudet
Molekyylikaava:  Cm2O3
Moolimassa:  524–552 g/mol (isotoopista riippuen)
Ulkomuoto:  valkoista tai hieman kellanruskeaa
Sulamispiste:  2 270 ± 25 °C
Liukoisuus veteen:  ei liukene
  
Curium(III)oksidi tai curiumseskvioksidi Cm2O3 on aktinoidi curiumin epäorgaaninen yhdiste hapen kanssa. Se on yksi yleisimmistä curiumin yhdisteistä. Curium(III)oksidia voidaan valmistaa pelkistämällä curiumdioksidia CmO2 vedyllä 700–1 055 °C lämpötilassa, tai hajottamalla sitä 600 °C lämpötilassa ja alhaisessa paineessa. Yhdiste ei liukene veteen, mutta liukenee helposti epäorgaanisiin happoihin.
Curium(III)oksidi esiintyy kiderakenteeltaan kolmessa muodossa:
| Muoto | Avaruusryhmä | No>  | a,b,c (pm) | β (deg) | Z | Tiheys  (g/cm3) |
| --- | --- | --- | --- | --- | --- | --- |
| Heksagonaalinen α-Cm2O3 | P3m1 | 156 | 380; 380; 599 |  |  |  |
| Monokliininen β-Cm2O3 |  | 12 | 1428; 364; 888 | 100,31 |  |  |
| Kuutiollinen γ-Cm2O3 | Ia3 | 206 | 1100 |  |  |  |
(a, b ja c ovat hilavakiot, Z on kaavayksiköiden määrä alkeiskopissa, tiheys on laskettu röntgenkuvista.)
Matalissa lämpötiloissa vallitseva kuutiollinen muoto on rakenteeltaan samankaltainen kuin mangaanin oksidilla Mn2O3. Se muuttuu vähitellen sen oman radioaktiivisuuden vaikutuksesta heksagonaaliseksi α-Cm2O3:ksi huoneenlämpötilassa. Kuutiollinen muoto muuttuu monokliiniseksi kuumennettaessa 800 °C. Myös heksagonaalisesta muodosta tapahtuu siirtymä monokliiniseen 500 °C lämpötilassa. Monokliininen 244Cm2O3 on huomattavan pysyvää; edes sen voimakas radioaktiivisuus ei vaikuta juurikaan kiderakenteeseen.
Aiheesta muualla

PubChem: Curium(III) oxide (englanniksi)
Horacio Elizondo

Horacio Elizondo vuonna 2007.
Horacio Marcelo Elizondo (s. 4. marraskuuta 1963, Quilmes, Buenos Aires, Argentiina) on argentiinalainen entinen jalkapallotuomari. Hänet muistetaan parhaiten siitä, että hän tuomitsi jalkapallon MM-kisojen 2006 loppuottelun. Samoissa kisoissa hän tuomitsi myös avausottelun, ja näin hänestä tuli ensimmäinen päätuomari joka on samassa jalkapallon miesten MM-lopputurnauksessa tuominnut sekä avausottelun että finaalin.
Curiosity (Carly Rae Jepsenin kappale)

| ”Curiosity” Carly Rae Jepsen |
| --- | --- | --- |

Singlen tiedot
 Albumilta: Curiosity
 Äänitetty : Vancouver, Kanada (Winecellar Studios)
 Julkaistu: 1. toukokuuta 2012
 Formaatti: Digitaalinen lataus
 Tekijä(t): Carly Rae Jepsen, Ryan Stewart
 Tuottaja(t): Ryan Stewart
 Tyylilaji: Dance, synthpop
 Kesto: 03.26
 Levy-yhtiö: 604
Carly Rae Jepsenin muut singlet
| ”Call Me Maybe” 2011 | ”Curiosity” 2012 | ”Good Time” 2012 |
Curiosity on kanadalaisartisti Carly Rae Jepsenin kappale hänen ensimmäiseltä, Curiosity-EP:ltä. Sen julkaisi 604 Records EP:n toisena singlenä 1. toukokuuta 2012. Ryan Stewartin tuottamana ja sanoittamana "Curiosity" on ylätempoinen pop-kappale, joka ottaa vaikutteita dance ja synthpop-musiikista. Sanoituksellisesti kappale kertoo tytöstä, jonka paha poika yllättää köyhällä tavalla ja jolta tämä haluaa lisää rakkauttaan. Kappale sai musiikkikriitikoilta pääosin positiivisia vastaanottoja, jotka huomioivat sen samanlaisuuksia Jepsenin edellisen singlen, "Call Me Mayben" kanssa. Julkaisunsa jälkeen kappale on päässyt Canadian Hot 100-listan 18. sijalle. Kappaleesta tehtiin myös uusi versio hänen kansainvälisesti julkaistua Kiss-debyyttialbumia varten.
Kappalelista

Digitaalinen lataus
"Curiosity" - 3:26
Listasijoitukset

| Listat (2012) | Paras sijoitus |
| --- | --- |
Kanada (Canadian Hot 100): 18
Etelä-Korea (Gaon Chart): 10

Käännös suomeksi
Chant du départ

Chant du départ oopperan tenorin Georges Thillin laulamana ja Garde républicainen esittämänä
Hymnin instrumentaalinen äänitys
Chant du départ on vallankumouksellinen sotalaulu, jonka on sanoittanut Marie-Joseph Chénier ja säveltänyt Étienne Méhul vuonna 1794. Se oli Ranskan ensimmäisen keisarikunnan virallinen kansallislaulu.
Sanat > Un député du peuple

La victoire en chantant

Nous ouvre la barrière.

La liberté guide nos pas.

Et du nord au midi

La trompette guerrière

A sonné l’heure des combats.

Tremblez ennemis de la France

Rois ivres de sang et d’orgueil.

Le peuple souverain s’avance,

Tyrans descendez au cercueil.
Sanat > Chant des guerriers (kertosäe)

La république nous appelle

Sachons vaincre ou sachons périr

Un français doit vivre pour elle

Pour elle un français doit mourir.
Sanat > Une mère de famille

De nos yeux maternels ne craignez pas les larmes :

Loin de nous de lâches douleurs !

Nous devons triompher quand vous prenez les armes :

C’est aux rois à verser des pleurs.

Nous vous avons donné la vie,

Guerriers, elle n’est plus à vous ;

Tous vos jours sont à la patrie :

Elle est votre mère avant nous.
(kertosäe)
Sanat > Deux vieillards

Que le fer paternel arme la main des braves ;

Songez à nous au Champ de Mars ;

Consacrez dans le sang des rois et des esclaves

Le fer béni par vos vieillards ;

Et, rapportant sous la chaumière

Des blessures et des vertus,

Venez fermer notre paupière

Quand les tyrans ne seront plus.
(kertosäe)
Sanat > Un enfant

De Barra, de Viala le sort nous fait envie ;

Ils sont morts, mais ils ont vaincu.

Le lâche accablé d’ans n’a point connu la vie :

Qui meurt pour le peuple a vécu.

Vous êtes vaillants, nous le sommes :

Guidez-nous contre les tyrans ;

Les républicains sont des hommes,

Les esclaves sont des enfants.
(kertosäe)
Sanat > Une épouse

Partez, vaillants époux ; les combats sont vos fêtes ;

Partez, modèles des guerriers ;

Nous cueillerons des fleurs pour en ceindre vos têtes :

Nos mains tresserons vos lauriers.

Et, si le temple de mémoire

S’ouvrait à vos mânes vainqueurs,

Nos voix chanterons votre gloire,

Nos flancs porteront vos vengeurs.
(kertosäe)
Sanat > Une jeune fille

Et nous, sœurs des héros, nous qui de l’hyménée

Ignorons les aimables nœuds ;

Si, pour s’unir un jour à notre destinée,

Les citoyens forment des vœux,

Qu’ils reviennent dans nos murailles

Beaux de gloire et de liberté,

Et que leur sang, dans les batailles,

Ait coulé pour l’égalité.
(kertosäe)
Sanat > Trois guerriers

Sur le fer devant Dieu, nous jurons à nos pères,

À nos épouses, à nos sœurs,

À nos représentants, à nos fils, à nos mères,

D’anéantir les oppresseurs :

En tous lieux, dans la nuit profonde,

Plongeant l’infâme royauté,

Les français donneront au monde

Et la paix et la liberté.
(kertosäe)
Aiheesta muualla

Kuvia tai muita tiedostoja aiheesta Chant du départ Wikimedia Commonsissa
Henrik Asheim

| Henrik Asheim |
| --- | --- |
 Asheim vuonna 2019.
Norjan tutkimus- ja korkeakouluministeri
 Solbergin hallitus 24. tammikuuta 2020 – 14. lokakuuta 2021  
Edeltäjä:  Iselin Nybø
Seuraaja:  Ola Borten Moe
Norjan opetusministeri (vs.)
 Solbergin hallitus 15. syyskuuta 2017 – 26. marraskuuta 2017 (sijaisti Isaksenia tämän isyysloman ajan)  
Edeltäjä:  Torbjørn Røe Isaksen
Seuraaja:  Torbjørn Røe Isaksen
Suurkäräjäedustaja
 Akershusin vaalipiiri 2013–  
Unge Høyren puheenjohtaja
 2008–2012  
Henkilötiedot
Syntynyt: 21. elokuuta 1983 (ikä 41) Bærum, Norja
Tiedot
Puolue:  oikeistopuolue
Henrik Asheim (s. 21. elokuuta 1983 Bærum) on norjalainen oikeistopuolueen poliitikko. Hän toimi Solbergin hallituksessa tutkimus- ja korkeakouluministerinä vuosina 2020–2021. Hän on istunut suurkäräjillä vuodesta 2013. Vuosina 2008–2012 hän johti oikeistopuolueen nuorisojärjestöä Unge Høyreä.
Aiheesta muualla

Kuvia tai muita tiedostoja aiheesta Henrik Asheim Wikimedia Commonsissa
Henrik Asheim Norjan suurkäräjien verkkosivuilla (norjaksi)
Honor Holly

| Honor Holly |
| --- | --- |
Valmistaja:  Huawei
Julkaistu:  huhtikuu 2015
Mitat:  142,2 × 72,3 × 9,4 mm
Paino:  156 g
Näyttö:  5 tuuman IPS LCD-näyttö
Näytön kuvatarkkuus:  1 280 × 720 px (294 ppi)
Suoritin:  Mediatek MT6582 (1,3 GHz Cortex-A7)
Grafiikkapiiri:  Mali-400 MP2
Keskusmuisti:  1 Gt
Flash-muisti:  16 Gt
Takakamera:  8 Mpx LED-salamalla
Etukamera:  2 Mpx
Käyttöjärjestelmä:  Android v4.4 (Emotion Lite UI 2.0.)
Akku:  2 000 mAh
Tiedonsiirto:  Wi-Fi 802.11 b/g/n Bluetooth v4
Muistikorttipaikka:  MicroSDHC
Infobox OKVirheellinen NIMI-arvo: 
Honor Holly on Huawein valmistama älypuhelin.
Ominaisuudet

Honor Hollyssa on Android 4.4 Huawein omalla Emotion Lite UI 2.0 -käyttöliittymällä. Puhelimessa on periaatteessa paikat kahdelle micro-SIM-kortille, mutta toinen SIM-kortti varaa tällöin SD-muistikortin (maksimi 32 Gb) paikan.
Ominaisuudet > Kamera

Honor Hollyssa on kahdeksan megapikselin takakamera LED-salamalla. Takakameran maksimiresoluutio on 3 264 × 2 448 pikseliä. Etukameran tarkkuus on viisi megapikseliä. Honor Hollylla voi ottaa videoita korkeintaan 1080p-laadulla.
Ominaisuudet > Käyttöjärjestelmä

Honor Hollyssa on Android 4.4 (Kitkat). Honor Hoolyn CPU on Quad-core (4 × 1,3 GHz Cortex-A7. Honor Hollyssa on sisäistä muistia 16 Gt ja 1 Gt RAMia.
Damaramaa

Damaramaa on Luoteis-Namibiassa sijaitseva alue. Siellä sijaitsi apartheid-politiikan aikana bantustan. Damaramaa tunnetaan muun muassa harvinaisesta aavikolle sopeutuneesta norsupopulaatiosta. Alue sijaitsee lähellä Etoshan kansallispuistoa. 1960-luvulla Etelä-Afrikan apartheid-hallinto sijoitti damara-heimoon kuuluvat alkuperäisasukkaat Damaramaalle (katso bantustan). Nykyisin kuitenkin vain neljännes damaroista asuu Damaramaan alueella.
Eteläisessä Damaramaassa on vuoria ja kaksi suurta tulivuoren kraatteria, jotka ovat kaikki muodostuneet miljoonia vuosia sitten. Alueella on monenlaisia kivimuodostumia: esimerkiksi urkupillejä muistuttavat kivet ja kivettynyt metsä. Brandberg on koko Namibian korkein vuori, ja sieltä löytyy kalliomaalauksia. Alueella on muuallakin kalliomaalauksia ja niistä on päätelty, että siellä on asunut metsästäjä-keräilijöitä yli 7 000 vuotta sitten.
Eläimistö

Namibin aavikon norsupopulaation yksilöt eroavat muista savanninorsuista lähinnä pienemmän kokonsa sekä paksumpien ja pitempien jalkojensa vuoksi. Niin kutsuttua ”aavikkonorsua” ei kuitenkaan pidetä omana alalajinaan.
Damaramaassa elää myös musta sarvikuono, jota ei esiinny missään muualla. Siellä on myös joitakin muita endeemisiä eläinlajeja, kuten mustanaamainen impala ja useita lintulajeja. Lisäksi savanneilla asuu useita tavallisia eläinlajeja: leijona, leopardi, hyeena, kirahvi ja niin edelleen. Lintulajisto on monipuolinen, esimerkiksi petolintulajeja löytyy 33 erilaista.
Aiheesta muualla

Kuvia tai muita tiedostoja aiheesta Damaramaa Wikimedia Commonsissa
Mineralienatlas Lexikon: Damaraland in Namibia
Flags of the World: Damara (Namibia)
Namibia Guide: Damaraland
Aavikkonorsuja Huabjoella Damaramaassa.
Damaliscus korrigum

| Damaliscus korrigum |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Lehmäantiloopit Alcelaphinae
Suku::  Topiantiloopit Damaliscus
Laji::  korrigum
Kaksiosainen nimi
 Damaliscus korrigum  (Ogilby, 1837) 
Alalajit 
 D. k. korrigum – korrigum  D. k. topi – topi  D. k. jimela 
Katso myös
   Damaliscus korrigum Wikispeciesissä   Damaliscus korrigum Commonsissa 
Infobox OKNimi-testi OK: 
Damaliscus korrigum on afrikkalainen, topiantilooppien sukuun kuuluva tummanruskea antilooppilaji. Sen ja  sen sukulaisten luokitus on muuttunut viime vuosina. Aiemmin  sassabiantiloopilla  (Damaliscus lunatus) oli neljä alalajia, joista kolme (korrigum eli D. k. korrigum, topi eli  D. k. topi ja D. k. jimela) erotettiin 2000-luvun alussa omaksi Damaliscus korrigum-lajikseen.
Ne olivat aiemmin yleisiä koko Afrikan savanneilla, nykyisin niitä tavataan pirstaloituneella alueella Itä- ja Etelä-Afrikassa. Niiden lukumäärä on pienentynyt sadassa vuodessa merkittävästi, koska ne joutuvat kilpailemaan laitumista karjan kanssa ja koska niitä metsästetään ruoaksi. Alalajeista korrigum on vaarantunut,  topi silmälläpidettävä  ja D. k. jimela elinvoimainen. Maailman  1 850–2 650  korrigumia elävät enimmäkseen suojelualueilla ja niiden ympäristöissä, kun taas satatuhatta topia elää enimmäkseen suojelualueiden ulkopuolella. Noin 93 000  D. k. jimela-yksilöstä yli 90 % elää suojelualueilla.
Ulkonäkö ja koko

Damaliscus korrigum  on väriltään hyvin tummanruskea ja sen lantioseudulla on sinisenmusta sävy. Säkäkorkeus on 100–130 cm ja paino 75–160 kg. Sillä on pitkulainen pää, ja sen selkä viettää kohti häntää.
Levinneisyys ja elinympäristö

Damaliscus korrigum-lajia tavataan savanneilla ja tulvaniityillä. Ne hypähtävät usein termiittikeon päälle tarkkailemaan ympäristöään. 
Alalajeista korrigumia tavattiin aiemmin Mauritaniasta ja Senegalista Tšadiin. Topeja oli aiemmin  Somalian eteläosissa ja Keniassa. Kenian populaatio on ennallaan, mutta Somaliasta ei ole tietoja. D. k. jimela eli Kenian lounaisosissa, Tansanian länsi- ja luoteisosissa ja Ugandan lounaisosassa, Ruandan koillisosassa sekä Burindin itäosan tulvaniityillä ja savanneilla. Laji on kadonnut Burundista.
Horacio Salgán

Horacio Salgán
Horacio Adolfo Salgán (15. kesäkuuta 1916 Buenos Aires – 19. elokuuta 2016 Buenos Aires) oli argentiinalainen säveltäjä ja pianisti.
Buenos Airesissa syntynyt Horacio Salgán tunnetaan tangosta. Hän aloitti pianonsoiton 6-vuotiaana ja pääsi myös yhtyesoittajaksi jo nuorena, mutta teki ensimmäisen levytyksensä vasta vuonna 1942. Hän perusti vuonna 1944 oman kokoonpanonsa, joka oli pystyssä vuoteen 1947.
Salgán palasi vuonna 1950 uuden orkesterin kanssa, ja hänen tunnetuin kokoonpanonsa Quinteto Real perustettiin vuonna 1960. Muutamia hänen sävellyksistään ovat ”Del 1 al 5 (Días de pago)” (1944), ”Don Agustín Bardi” (1947), ”Entre tango y tango” (1953), ”Grillito”, ”La llamo silbando”, ”Cortada de San Ignacio” ja ”A fuego lento”.
Salgán nähtiin vuonna 1998 elokuvassa Tango, no me dejes nunca.
Dance or Die

| ”Dance or Die” Azuro ft>  Elly |
| --- | --- | --- |

Singlen tiedot
 Äänitetty : 2013
 Julkaistu: 13. syyskuuta 2013
 Formaatti: digitaalinen lataus
 Tyylilaji: dance, elektroninen musiikki
 Kesto: 03.20
 Levy-yhtiö: Zoo Digital
Azuron muut singlet
| ”Hypnotize” 2013 | ”Dance Or Die” 2013 |   |
Dance or Die on italialaismuusikko Azuron kappale. Sen julkaisi Zoo Digital muusikon uran viidentenä singlenä 13. syyskuuta 2013. Kappaleeseen liittyvä musiikkivideo julkaistiin 18. syyskuuta 2013. Kappale ei ole päässyt lainkaan listoille.
Kappalelista

Digitaalinen lataus
Dance or Die (Video Edit) - 3:20
Dance or Die (RainDropz! Radio Edit) - 3:21
Dance or Die (Whirlmond Radio Edit) - 3:39
Dance or Die (Extended Mix) - 4:33
Dance or Die (RainDropz! Remix) - 4:28
Dance or Die (Whirlmond Remix) - 4:52